Адъяагийн Ганбаатар

Уран-Цэрэв овогтой Адъяагийн Ганбаатар (1959 оны 2-р сарын 8-нд Улаанбаатар хотод төрсөн) - Монголын улс төрч, төрийн зүтгэлтэн. Монголын Социал демократ намын дарга, УИХ-ын гишүүн асан, Элчин сайд, нийтлэгч.

 Намтар 
1959 онд Өмнөговь аймгийн Цогтцэций сумын уугуул химийн багш Дүгэрийн Адьяа, Элдэнбаярын Ичинхорлоо нарын хүү болж төрсөн.

1966 онд нийслэлийн 24-р дунд сургуульд элсэж ороод 1973 онд нийслэлийн лаборатори 1-р сургуульд математикийн гүнзгийрүүлсэн ангид орж сураад 1976 онд математикийн Олимпиадын аврага болж Польш улсад сурах эрх авчээ.    

1976-1983 онуудад Польшийн Үж хотын Их сургуульд хэлний бэлтгэл төгсөөд тус Их сургуулийн Математикийн дээд сургуулийн хэрэглээний математик мэгэжлээр магистр хамгаалж төгссөн. 

1983-1984 онд Нийслэлийн 75-р сргуульд математикийн багш.

1984-1991 онд МУИС-ийн алгебр, геометрийн тэнхимд багшаар ажилласан. 

1989 оны намар МУИС-ийн багш нар нийлж улс төрийн Ардчилсан Социалист хөдөлгөөн албан бусаар үүсгэхэд Удирдах Зөвлөлийн даргаар сонгогдож байжээ. 1990 оны 3-р сард Ардчилсан Социалист хөдөлгөөнөөс Монголын Социал Демократ нам байгуулагдахад намын дэд дарга болсон байна. 

1992-1996 онд Улсын Их Хуралд Ардчилсан хүчнээс С.Зориг, Ц.Элбэгдорж, Р.Гончигдорж, Да.Ганболд нарын хамт 5 гишүүн сонгогдсоны нэг болсон.

1996-2000 онд УИХ-д дахин сонгогдон ажилласан. 1996-1998 онд УИХ-ын Төсвийн Байнгын хорооны дарга.

1998-2000 онд УИХ дахь МСДН-ын бүлгийн дарга, УИХ дахь Монгол-Польшийн парламентын бүлгийн дарга.

2000 онд хэвлэл, мэдээллийн "Үг" компани байгуулж "Үг" сонин гаргасан байна. 

2004 онд МСДН-ыг шинэчлэн зохион байгуулж намын даргаар сонгогдсон байна. 

2010-2012 онд МСДН-ын дарга

2012-2015 онд Монгол Улсаас Бүгд Найрамдах Польш Улсад Элчин сайдаар томилогдон ажилласан.  

2016, 2020 онд УИХ-д нэр дэвшиж байсан.

Ангилал:Монголын математикч
Ангилал:Монголын багш
Ангилал:Монголын улс төрч
Ангилал:Монголын Социал Демократ намын дарга
Ангилал:Монгол Улсын Их Хурлын гишүүн
Ангилал:Польш дахь Монголын элчин сайд
Ангилал:Улаанбаатарын хүн
Ангилал:Монголчууд
Ангилал:1959 онд төрсөн